**Pályázat bemutatása- Ney Ferenc Óvoda**

**A projekt címe: A kora gyermekkori oktatás és nevelés európai szintű fejlesztésével alapozzuk meg azokat az ismereteket, készségeket és jártasságokat, amelyek birtokában a kisgyermekek sikeressé válhatnak az életben**

**Munkanyelv: angol**

**A projekt időtartama: 2015.szeptenber 1. – 2017. augusztus 31.**

**Résztvevő szervezetek, intézmények:**

1. ***Lengyelország - Koordinátor intézmény******Predszkole we Wreczycy Wielkiej***

***Város: Wreczyca Wielka***

1. **Spanyolország- Colegio Ntra. Sra del Carmen**

 **Város:La Palma del Condado, Andalucia**

1. **Portugália: Agrupmento de Escolas de Fajőes**

 **Város: Oliveira de azeméis**

1. **Románia - Gradinita Program Prelungit Perlutele Maria**

 **Város: Constanta**

1. **Olaszország- Instituto Comprensive ISA 13 Sarzana**

 **Város: Sarzana, Olaszország**

 **6. Törökország - Cumhuriyet ilkokulu**

 **Város: Istanbul**

 **7. Magyarország - Ney Ferenc Óvoda Eger**

**Prioritások: A minőségi kora gyermekkori oktatás és nevelés módszertanának fejlesztése**

 **Alap- és transzverzális készségek fejlesztése innovatív módszerekkel**

**A prioritások indoklása:**

Véleményünk szerint, a világon mindenhol, minden állampolgár esetében, kora gyermekkorban kell elkezdeni az alapkészségek, az innovatív technikai, művészeti és kulturális ismeretek megalapozását, fejlesztését. Mindnyájan egyetértünk abban, hogy az új műszaki technikák megjelenése alapvetően befolyásolja tanulási, tanítási tevékenységünket. Továbbá, hisszük, hogy később, a különböző szinteken megvalósuló iskolai oktatás és tanulás szempontjából nagyon fontos kora gyermekkorban elkezdeni a tanulási készségek kialakítását, fejlesztését, elsajátíttatását.

A változó és sokszínű Európában a gyermekek életének későbbi alakulása, fejlődése a kora gyermekkori nevelés minőségétől függ. A kora gyermekkori nevelés és gondozás minőségének fejlesztése csak akkor lesz sikeres, ha a pedagógusok olyan értékes gyakorlati tapasztalatokat tudnak megszerezni, amelyek erősítik pedagógiai munkájuk arculatát; olyan innovatív tanmeneteket, új munkaformákat, módszereket sajátítanak el, dolgoznak ki és használnak munkájukban, amelyek megfelelnek az óvodai és az alapfokú oktatás követelményeinek. Nyílt, a változásokra kész, kreatív pedagógusok, a kiváló minőségű óvodai oktatás adnak garanciát arra, hogy a gyerekek sikeresek lesznek jövő életükben. A projekt feladatok teljesítése erősíteni fogja a tanári munka hatékonyságát, emeli a kora gyermekkori nevelés színvonalát, így jó indítást ad minden gyermek számára az iskolai tanulmányok megkezdéséhez.

Hisszük, hogy az óvodában a művészetek eszközével lehetőség van a gyermekek sokoldalú személyiségfejlesztésére, új ismeretek, viselkedésformák elsajátítására, kialakítására. Fejleszteni fogja a koncentráció, az emlékezet, a figyelem, a logikus gondolkodás és a kreativitás készségét. Rendkívül fontos lesz a nemzeti kultúrák megismerése és megismertetése. A projektben alapvető fontosságú szerepet kapnak az interkulturális, a matematikai, a számítástechnikai, és a nyelvi kompetenciák. Nagyon fontos lesz a tanulási készségek kialakításában, elsajátíttatásában, amikor is megtanítjuk a gyereket tanulni.

**A célok szólnak :**

**A tanárokhoz:**

• új megoldásokat, módszereket és munkaformákat találni a gyerekekkel és szüleikkel történő kapcsolattartáshoz

• fejleszteni a számítástechnikai kompetenciákat – új multimédiás eszközök használata a tanításban;

• fejleszteni az idegen nyelvi kompetenciákat, kommunikáció angol nyelven

• kidolgozni egy innovatív óvodai oktatási- nevelési programot

• kidolgozni új mérési eszközöket a gyermekekben rejlő tehetségek korai felismeréséhez

• megtanulni a csapatmunkát és az integrációt

• növelni a hozzáférést és a tanulást a Nyitott Oktatási Erőforrásokhoz(OER) és a Nyitott Oktatási Erőforrásokkal

**Az iskolákhoz:**

• fejleszteni az intézményekben folyó munka minőségét az oktatás európai dimenzióinak növelésével

• reklámozni az óvodai oktatást

• terjeszteni a jó gyakorlatokat a gyermekek kulturális és művészetek iránti érdeklődésének felkeltéséhez

• fejleszteni a belső és külső együttműködést a szülőkkel és más intézményekkel

•az alapkészségek fejlesztésén keresztül fejleszteni a kora gyermekkori nevelést és gondozást annak érdekében, hogy minden gyermek egyenlő eséllyel tudjon indulni.

**A gyerekekhez:**

•az érzékek és különböző művészeti kifejezőeszközök segítségével elsajátítani a kora gyermekkori tanulási készségeket

• felfedezni a gyerekek tehetségét és érdeklődését

• fejleszteni olyan készségeket, mint a hallás utáni megértés, az olvasás, a művészeten keresztüli megértés

• fejleszteni az európai kulturális sokszínűség és az európai értékek megértését

• a tolerancia fejlesztése

• a nyelvtanulás iránti kedv felkeltése

• a számítástechnikai ismeretek fejlesztése

• kifejleszteni azt a készséget, hogy a gyerekek képesek legyenek meglátni a szépet az őket körülvevő környezet művészeti alkotásaiban, a zenében, vagy irodalmi alkotásokban;

**A NEMZETKÖZI EGYÜTTMŰKÖDÉS AZÉRT FONTOS SZÁMUNKRA, HOGY :**

•új módszereket és munkaformákat tanuljunk egymástól, amelyek a művészeteken keresztül fejlesztik az alapkészségeket; a tanítás során tudjuk tesztelni ezeket a módszereket

• le tudjuk győzni a nyelvi nehézségeket, és kezdjünk angol nyelven kommunikálni (direkt kapcsolatok)

• meg tudjuk osztani egymás jó gyakorlatait az alapkészségek fejlesztését szolgáló innovatív program kidolgozása érdekében

• fejleszteni tudjuk azokat az ismereteket, és magatartásformákat, amelyek szükségesek az európai társadalom fő kihívásainak megértéséhez

**Magyarországi látogatás- 2016 december**

 **Megvalósítandó tevékenység leírása:**

**A "Kommunikációs készségek fejlesztése a különböző művészeti ágakon keresztül" programot Egerben (Magyarország), a magyar óvodában fogjuk megtartani. A résztvevők aktív készségfejlesztő munkamódszereket dolgoznak ki a művészeti ágakon keresztüli kommunikációhoz. Megismerkednek a kreativitás pedagógiai pszichológiájához kapcsolódó ismeretekkel, és megtanulják a kifejezési formákat úgy átalakítani, hogy azok emeljék a kommunikáció színvonalát és minőségét. A művészeti ágak felhasználásával új módszertani eljárásokat fognak elsajátítani, melyek szélesítik módszertani ismeretüket. Megtanulják, hogyan kell kommunikálni a szerepjáték, a zene, a vizuális művészetek és a tánc művészetén keresztül. Az óvodapedagógusok tevékenység terveket készítenek " A gyerekek vidám , kommunikatív tevékenysége" címmel, amelyeket műhelymunka során dolgoznak ki.**

**A tanárok tanulnak a magyar oktatási rendszerről, az óvodai munka szervezéséről, tervekről és a tanmenetekről.**

Az eredmények disszeminációja web-alapú eszközökkel: - Project Portal, Iskolák és Óvodák Weboldalai, Social Media,A partner országokban szervezett konferenciák és szemináriumok

**A projekt végtermékei lesznek:**

létrehozott **portál** "We share our experiences, we learn from each other" (Megosztjuk tapasztalatainkat, tanulunk egymástól), ahol a kidolgozott eredményeket és minden jó gyakorlat megjelenik a partnerek által készített Nyitott Eszközök Tárházának adatbázisában.

-egy szupportív **program** a kisgyermekek művészeti oktatásához "We develop basic skills in small children through art" ( A kisgyermekek alapkészségét a művészeteken keresztül fejlsztjük).

Minden kidolgozott programot papír alapú és online formában jelenítünk meg, és a jó gyakorlatok példák lesznek a projekt befejezése után.

**Használni fogják:**

- Európai óvodák és iskolák tanárai;

- tanárképző központok alkalmazottai; európai egyetemek óvodapedagógiai karai;

- az óvodai képzéssel és kora gyermekkori neveléssel foglalkozó diákok, és európai egyetemek.

**Összefoglalás:**

Mind a hét országban tett látogatás alkalmával ilyen és hasonló témákban zajlik a szakmai program, két éven át. Az összes kiutazás 2 fő ill. 3 fő részvételével történik, ennek költségeit a pályázat fedezi.

A pályázat koordinátora Rüll Csabáné, pályázatért felelős vezető Pós Judit. A koordinátor ország Lengyelország fogja össze a programban résztvevő óvodákat. Az ő irányításukkal működtetjük a WEB oldalt, az információáramlást az intézmények között. Az egy hetes találkozások alkalmával 21 fő dolgozik együtt, a szakmai munka értékelésére 6 havonta kerül sor, melyre a projekt vezetők és a koordinátorok utaznak 2 napos konzultációra. Eddig Portugáliába és Lengyelországba tettünk látogatást, ebben az évben még Törökországban és Olaszországban lesznek találkozók.